Spaanse Water
Spaanse Water ta un laguna i un lugá na Kòrsou. E ta un puerto natural situá ost di Willemstad. Den Spaanse Water ta enkontra multiple bahia i isla chikitu. Banda di e laguna ta lokalisá Fort Beekenburg i e seru di Tafelberg.

Historia 
Spaanse Water ta un lugá stratégiko fo'i un punto di bista militar. Na 1703, a konstruí e fòrti, Fort Beekenburg, den bahia di Caracas pa defende e puerto natural i Willemstad di un entrada di patras. E fòrti a wòrdu ataká varios biaha pa fransesnan, inglesnan i piratanan, sinembargo nunka a wòrdu konkistá. Na 1927, Shell a konstruí un terminal petrolero na Spaanse Water, foi kual momentu e fòrti no tabata aksesibel mas. Durante Guera Mundial II a pone e forti bèk den operashon pa fungi komo protekshon pa e terminal petrolero. El a sera na 2005. Den e di dos mitá di siglo 20, Spaanse Water a atkerí un funshon turístiko i awendia ta rondoná pa parkenan ku vila residensial i komplehonan turístiko.

Barionan den e zona di Spaanse Water ta entre otro Banda Ariba, Jan Sofat, Jan Thiel, Santa Barbara i e bario di mesun nùmber. Nan tur tabata plantashi den pasado.

Galeria 

Kòrsou